Isotretinoina

Isotretinoina edo azido 13-zis-erretinoikoa konposatu organikoa da, C20H28O2 formula duena, azido karboxilikoen multzokoa familiakoa eta A bitaminaren formetako bat. Solido kristalino hori-laranja da. Zintzilik dagoen katean lau lotura bikoitz dituenez zis-trans isomeria agertzen du.

Isotretinoina akne larria edo kistikoa tratatzeko agintzen den botika da, baita ohiko tratamenduei erantzun ez dieten azaleko zenbait gaixotasun larri tratatzeko ere, hala nola akne larrosa larria, eraztun itxurako granuloma orokortua eta akne nodularra.

 Eztabaidagai 
Eztabaida handia dago ea isotretioninak eragin psikiatrikoak dituen. Horien artean aipatzen dira depresioa, antsietatea, suizidiorako joera, jokaera erasokorra edo psikotikoa eta konbultsioak.

Auzia ez dago argi ikerketa kontraesankorrak argitaratu direlako. Gai hau bereziki delikatua da; izan ere, isotretinoinarekin tratatutako pazienteak nerabezaroan egon daitezke, eta, beraz, kalteberak izan daitezke autoirudi desfaboragarri baten aurrean, eta, aldi berean, gerta daitezkeen konplikazio psikiatrikoak areagotzen dituzten egoera batean bizi daitezke.

 Erreferentziak 

 Ikus, gainera 

 Erretinol
 Erretinal
 Azido erretinoiko
 Erretinoide

 Kanpo estekak 

Kategoria:Haurdunaldia
Kategoria:Sei kidedun eraztunak
Kategoria:Enonak